Un ploieștean a fost ucis cu o lovitură în față, pentru că unui alt șofer "nu i-a plăcut" cum parcase victima. Agresorul a fost arestat la 5 luni după comiterea faptei
Un bărbat de 48 de ani, din Ploiești, a fost arestat după ce a fost cercetat pentru comiterea infracțiunii de loviri sau vătămări cauzatoare de moarte, potrivit observatorulph.
Potrivit IPJ Prahova, "la data de 16 octombrie 2023, în timp ce se afla pe o stradă din municipiul Ploiești, un bărbat de 48 de ani ar fi avut un conflict spontan cu un alt bărbat de 50 de ani, generat de o nemulțumire privind modul de staționare al autoturismului bărbatului de 50 de ani.
Ulterior, conflictul a degenerat, bărbatul de 48 de ani, lovindu-l pe celălalt o singura dată în zona feței, acesta din urmă decedând.
Întrucât bărbatul s-a sustras cercetărilor, la data de 27 martie a.c., în urma unor ample activități investigativ- operative, acesta a fost depistat fiind condus la sediul Parchetului de pe lângă Tribunalul Prahova", potrivit IPJ Prahova,
Ulterior măsurii reținerii, bărbatul a fost prezentat Tribunalului Prahova, față de acesta fiind dispusă măsura arestării preventive pentru 30 de zile.